text: Útflutningurin til Russlands minkaður niður í næstan einki
text: #000001
text: Seldu fyri knappar 5 milliónir í brennievni til russisk skip í juli mánaði
text: #000002
text: Ikki síðan áðrenn makrelkreppuna, hevur føroyski útflutningurin til Russlands verið so lítil, sum hann er nú.
text: #000003
text: Nýggjastu útflutningstølini hjá Hagstovuni eru fyri juli mánaða og tey vísa, at útflutningurin til Russlands var knappar fimm milliónir krónur, og at tað so at siga einans er brennievni til russisk skip
text: #000004
text: Tølini hjá Hagstovuni vísa, at besti mánaður til útflutning til Russlands var í oktober 2019, tá vit útfluttu fyri yvir 380 milliónir krónur.
text: #000005
text: Útflutningurin til Russlands tók dik á seg umleið 2011 um sama mundið, sum sokallaða makrelkreppan tók seg upp, og ES stongdi sínar havnir fyri føroyskum skipum og uppsjóvarvørum orsaka av ósemjuni um ásetan av kvotum.
text: #000006
text: Síðan tá hevur ein munandi partur av føroyska útflutninginum verið til Russlands. Men eftir innrásina í Ukreina á vári 2022 fall útflutningurin frá at vera oman fyri 300 milliónir krónur um mánaðin og niður á umleið 30. Farna vetur øktist sølan til Russlands aftur, men nú havnastongsulin er settur í verk, er hetta virksemið fallið niður í næstan einki. Í mai í ár útfluttu vit fyri knappar 40 milliónir krónur, í juni fyri góðar 22 milliónir og í juli fyri 4,9 milliónir krónur.
text: #000007
text: Boðaðu frá eldi umborð á Tasiilaq
text: #000011